Οι στάσεις και το βίωμα των ζευγαριών που απέκτησαν παιδί μετά από πολύδυμη κύηση: μια συστηματική ανασκόπηση
Creators: name: Δημητριάδου-Μανίνια Δομνίκη
Publisher: name: Aristotle University of Thessaloniki
Year: 2018
Subjects: Πολύδυμη κύηση/ εγκυμοσύνη/ γέννηση
Εξωσωματική Γονιμοποίηση/ Υποβοηθούμενη Αναπαραγωγή/θεραπεία υπογονιμότητας
Δίδυμη εγκυμοσύνη/κύηση γέννηση, τρίδυμα
Γονεϊκή/ μητρική εμπειρία/ επιθυμία/ στάσεις
Multiple gestation /pregnancy/ birth
IVF/ART/infertility treatment
Twins/ twin pregnancy/gestation, triplets,
Parental/maternal experience/desire/attitudes

description: Εισαγωγή : Τα ποσοστά ζευγαριών που χρησιμοποιούν μορφές Υποβοηθούμενης Αναπαραγωγής έχουν αυξηθεί. Ταυτόχρονα παρατηρείται αύξηση στον αριθμό των πολύδυμων γεννήσεων. Δεδομένης της ιδιαιτερότητας της πολύδυμης κύησης, προκύπτουν διάφορα ενδιαφέροντα ζητήματα προς διερεύνηση. Σκοπός: Η παρούσα έρευνα είχε ως σκοπό τη συστηματική ανασκόπηση ποσοτικών, ποιοτικών και μεικτού τύπου μελετών αναφορικά με το βίωμα των ζευγαριών που απέκτησαν παιδί μετά από πολύδυμη κύηση. Μεθοδολογία: Η συστηματική ανασκόπηση της βιβλιογραφίας πραγματοποιήθηκε κατά το χρονικό διάστημα Οκτωβρίου 2017- Μαρτίου 2018, χρησιμοποιώντας τις ηλεκτρονικές βάσεις δεδομένων Elsevier, Scopus, ScienceDirect, Wiley, Oxford Academic, NCBI και Google Scholar για την αναζήτηση άρθρων που μελέτησαν τις στάσεις απέναντι στην πολύδυμη κύηση σε υπογόνιμα ζευγάρια, το βίωμα της πολύδυμης κύησης και απόκτησης διδύμων, καθώς και συγκριτικών μελετών με αντικείμενο μελέτης ζευγάρια που απέκτησαν δίδυμα με συμβατικές και μη μεθόδους. Η μέθοδος της θεματικής σύνθεσης (thematic synthesis) χρησιμοποιήθηκε για την ανάλυση και παρουσίαση των αποτελεσμάτων. Αποτελέσματα: Από τη θεματική σύνθεση προέκυψαν παράγοντες που συνδέονται με την επιθυμία για πολύδυμη κύηση σε υπογόνιμα ζευγάρια και την προτίμηση ενός ή περισσότερων εμβρύων κατά την εμβρυομεταφορά. Επίσης, περιγράφηκαν ζητήματα που αφορούν στην αντίληψη των κινδύνων που συνδέονται με την πολύδυμη κύηση και παρουσιάστηκε η ανάγκη για υποστήριξη και συμβουλευτική των υπογόνιμων ζευγαριών. Αναφορικά με το βίωμα των ζευγαριών που αποκτούν πολύδυμα προέκυψαν τα θέματα των αλλαγών στη ζωή των γονέων, των δυσκολιών και των αποφάσεων σχετικά με το θηλασμό των διδύμων, των αυξημένων ποσοστών καταθλιπτικών συμπτωμάτων και συμπτωμάτων άγχους στους πολύδυμους γονείς, των αντιλήψεων για τους κινδύνους της πολύδυμης κύησης, των συναισθημάτων για την απόκτηση πολύδυμων και του προγεννητικού δεσμού. Τέλος, οι συγκριτικές έρευνες έδειξαν ότι οι αλλαγές στην καθημερινή ζωή, η κατάθλιψη και το γονεϊκό άγχος και οι δυσκολίες αλληλεπίδρασης με τα δίδυμα δεν σχετίζονται με την Υποβοηθούμενη Αναπαραγωγή, ενώ τα συναισθήματα για την πολύδυμη κύηση ενδέχεται να επηρεάζονται από το ιστορικό υπογονιμότητας των ζευγαριών. Συμπεράσματα: Τα αποτελέσματα έδειξαν να τεκμηριώνεται η χρησιμότητα προσαρμογής των πρακτικών της Υποβοηθούμενης Αναπαραγωγής στις ανάγκες των υπογόνιμων ζευγαριών, καθώς και η ανάγκη για συμβουλευτική υποστήριξη πριν, κατά και μετά την απόκτηση των πολύδυμων βρεφών. Επιπλέον, προτείνεται η διεξαγωγή ερευνών σχετικά με το πώς διαμορφώνεται η επιθυμία απόκτησης πολύδυμων σε υπογόνιμα ζευγάρια πριν και μετά την επιτυχή σύλληψη.
description: Introduction: The rate of couples using ART has risen, as well as the rate of twin and higher-order gestation births. Given that multiple pregnancy is a special condition, a lot of issues emerge. Aim: The purpose of the current study was to carry out a systematic review of the quantitative, qualitative and mixed method research concerning the experience of couples having a multiple birth. Methodology: The systematic review took place during October 2017- March 2018 using multiple data bases like Elsevier, Scopus, Science Direct, Wiley, Oxford Academic, NCBI and Google Scholar, for the search of articles about the attitudes of infertile couples towards multiple gestation, the experience of multiple pregnancy and birth, as long as for search of cross- sectional studies comparing couples having twins naturally conceived and twins conceived after ART. Thematic Synthesis was the main approach for joint synthesis of results. Results: Overall 25 studies have been analyzed. Several components concerning wish for multiple pregnancy and preference for single or multiple embryo transfer in infertile couples have been identified. Also, some issues occurred about the perception of risks of multiple gestation and the need for support of infertile couples. Regarding, the experience of couples having multiples, lifestyle changes, difficulty in decisions about nursing of twins, elevated levels of depressive and anxiety symptoms have been described, as well as attitudes towards the risks of twin gestation, feelings about birth of multiples, and the prenatal attachment in twins. Finally, the cross- sectional studies found that the life changes, depression, parental stress and difficulties in interaction between parents and twins didn’t have any relation with ART. However, the attitudes towards multiple pregnancy may be affected by the history of infertility. Conclusions: Based on the results there is a need for better support before, during and after the multiple birth and for ART practices which respect the needs of infertile persons. Also, we propose the realization of a research which will study the experience of infertile couples before and after the conception and birth of twins.
description: Συνεργαζόμενα Τμήματα: Ψυχολογίας